
Rīgā 2025. gada 16. decembrī (prot. Nr. 52 8. §)
Grozījumi Ministru kabineta 2017. gada 9. maija noteikumos Nr. 253 "Atsevišķu inženierbūvju būvnoteikumi"
Izdoti saskaņā ar Būvniecības likuma 
5. panta pirmās daļas 2. punktu un otrās daļas 
5., 7. un 10. punktu un 14.1 panta ceturto daļu
· 1. Izdarīt Ministru kabineta 2017. gada 9. maija noteikumos Nr. 253 "Atsevišķu inženierbūvju būvnoteikumi" (Latvijas Vēstnesis, 2017, 111. nr.; 2018, 128., 191. nr.; 2019, 235. nr.; 2021, 77., 236. nr.; 2022, 123. nr.; 2024, 211. nr.; 2025, 107. nr.) šādus grozījumus:
· 1.1. papildināt ar 146.1 punktu šādā redakcijā:
· "146.1 Šo noteikumu 146. punktā minēto kadastrālo uzmērīšanu neveic Būvniecības likuma 14. panta 1.4 daļā noteiktajā vienotajā būves reģistrācijas procesā.";
· 1.2. izteikt 159. punktu šādā redakcijā:
· "159. Īpašnieks vai, ja tāda nav, – tiesiskais valdītājs atbilstoši Nekustamā īpašuma valsts kadastra likumam pēc pirmās grupas inženierbūves, kura noteikta būvju klasifikācijā, pieņemšanas ekspluatācijā iesniedz Valsts zemes dienestā datu reģistrācijai vai aktualizācijai Nekustamā īpašuma valsts kadastra informācijas sistēmā paskaidrojuma rakstu un šo noteikumu 146. punktā minētajos gadījumos – izpildmērījuma plānu. Minēto prasību nepiemēro Būvniecības likuma 14. panta 1.4 daļā noteiktajā vienotajā būves reģistrācijas procesā.";
· 1.3. izteikt 163.5. apakšpunktu šādā redakcijā:
· "163.5. ēkas vai tās telpu grupas kadastrālās uzmērīšanas lietu, ja vienlaikus ar inženierbūvi ekspluatācijā tiek pieņemta ēka vai tās telpu grupa. Minēto prasību nepiemēro Būvniecības likuma 14. panta 1.4 daļā noteiktajā vienotajā būves reģistrācijas procesā;";
· 1.4. izteikt 183. punktu šādā redakcijā:
· "183. Īpašnieks vai, ja tāda nav, – tiesiskais valdītājs atbilstoši Nekustamā īpašuma valsts kadastra likumam pēc otrās vai trešās grupas inženierbūves, kura noteikta būvju klasifikācijā, pieņemšanas ekspluatācijā iesniedz Valsts zemes dienestā datu reģistrācijai vai aktualizācijai Nekustamā īpašuma valsts kadastra informācijas sistēmā aktu par inženierbūves pieņemšanu ekspluatācijā un šo noteikumu 146. punktā minētajos gadījumos – izpildmērījuma plānu, stāvu plānu un telpu grupas plānu. Minēto prasību nepiemēro Būvniecības likuma 14. panta 1.4 daļā noteiktajā vienotajā būves reģistrācijas procesā."
· 2. Noteikumi stājas spēkā 2026. gada 6. janvārī.

